Waarnemende Eskom-hoof se kontrak verlengBrian Molefe. Foto:leadershipplatform. com “Die Eskom-raad kondig graag aan dat daar ná konsultasie met die raad van Transnet en Lynne Brown, minister van openbare ondernemings, besluit is om die kontrak van sy waarnemende uitvoerende hoof, Brian Molefe, vir ŉ verdere drie maande te verleng,” het die kragvoorsiener in ŉ verklaring gesê. Die bevestiging volg nadat die NUM vroeër Woensdag ŉ verklaring uitgereik het oor sy ongelukkigheid dat Molefe se kontrak verleng is. Volgens Eskom is Molefe se kontrak verleng om hom tyd te gee om die strategieë wat hy reeds ingestel het, verder te ontwikkel ten einde die finansiële en operasionele stabiliteit van Eskom te verseker. Molefe is in April as waarnemende hoof aangestel nadat hy vier jaar die hoof van Transnet was.